I 1912 bygget firmaet «The Phoenix Packing Co», en hermetikkfabrikk i Holen på Laksevåg. Tomten kjøpte de fra Malt & Co, som fra 1908 hadde sjøboder på stedet. Da hermetikkfabrikken ble nedlagt i 1922, kjøpte T.H. Kleivdal eiendommen og anla et stort og moderne garveri på stedet. Fabrikken ble på 30-tallet betydelig utvidet, og det ble gjort tekniske forbedringer for øke effektiviteten på produksjonen og kvaliteten på læret.